- Hindi News
- National
- पटाखे की आवाज से चालक को होता है आभास कि गया स्टेशन, 150 साल पुरानी तकनीक
पटाखे की आवाज से चालक को होता है आभास कि गया स्टेशन, 150 साल पुरानी तकनीक
भास्कर संवाददाता | मेड़ता सिटी
अंग्रेजोंके जमाने की रेल भले ही भारत में जापान के अर्थ सहयोग से बुलेट में तब्दील होने जा रही हो मगर भारतीय रेलवे में अनेक फॉर्मूले आज भी बरसों पुराने ही है। इसका स्पष्ट प्रमाण आपको घने कोहरे धुंध के समय ट्रेनों के स्टेशन में प्रवेश करने के दौरान देखने को मिल सकता है। कोहरे धुंध के समय ट्रेनों के हादसे रोकने के लिए रेल प्रशासन आज भी करीब 150 साल पुरानी परम्परा को निभा रहा है। इसके तहत सालाें पुरानी तकनीक की सहायता से रेल चालक को आगाह करने के लिए रेलकर्मी पटरियों पर पटाखें बांधते हैं। जैसे ही रेल का पहिया पटरी पर बंधे पटाखे को प्रेशर से कुचलता हुआ आगे बढ़ता है तो जोरदार धमाका होता है। इसे रेल चालक समझ जाता है कि आगे प्लेटफॉर्म गया है। हर रेलवे स्टेशन प्रशासन के पास सर्दी को देखते हुए ये पटाखे पहुंच चुके हैं। अब जब जब घना कोहरा या धुंध छाई रहेगी तो रेलकर्मी लगभग हर ट्रेन के कोहरे के समय स्टेशन में प्रवेश करने से पूर्व पटरियों पर ये पटाखे फोड़ते नजर आएंगे।
छोटा गोलाकार होता है पटाखा
यहपटाखा छोटा गोलाकार होता है। उसमें सिर्फ धमाके करने वाला ही बारूद होता है। यानि इस पटाखे से किसी से जलने या खतरा नहीं होता। इसके दोनों सिरों पर दो मोटे धागे होते हैं जिनके सहयोग से इन्हें पटरियों पर बांधा जाता है। जैसे ही रनिंग थ्रू ट्रेन पटरियों से गुजरती है तो तेज धमाके की आवाज होती है। जिससे सर्दी के दिनों में काम में लिया जाएगा।
मेड़ता सिटी. पटाखादिखाता हुआ कर्मचारी।
tgl_Latn sot_Latn hin_Deva hin_Deva kas_Deva hin_Deva hin_Deva hin_Deva hin_Deva